Taman Nasional Lamington

Taman Nasional Lamington inggih punika taman nasional ring Pagunungan McPherson ring pawatesan Queensland/New South Wales, Ostrali. Saking Southport ring Gold Coast taman niki 85 kilométer (53 mi) nuju kelod kauh lan Brisbane punika 110 kilométer (68 mi) sikalérné. Majimbar 20,600 héktare (51,000 ékar), Taman Nasional Lamington kaloktah sareng palemahan alaminé, wana sabeh, kauripan paksi, taru purwa, gerojogan, jalur pamargian batis lan pamandangan pagunungan. Taman niki nyaibin pahan saking wana maiklim sedeng Ostrali Kangin. Wawengkon sané kasaibin ring sisi kangin ring Taman Nasional Springbrook lan kelod ring salantang Pegunungan Tweed ring Taman Nasional Border Ranges ring sawewengkon Gunung Warning ring New South Wales nglestariang lanskap sané pateh. Taman puniki pinaka pahan saking Sekaa Gunung Api Taméng saking Situs Tetamian Jagat Wana Sabeh Gondwana Ostrali sané katetapang ring warsa 1986 lan kawewehin ring Lis Tetamian Nasional Ostrali ring warsa 2007. Taman puniki pinaka pahan saking Wawengkon Mabuat Paksi Scenic Rim, sané kaidentifikasi sakadi punika olih BirdLife International santukan mabuat ipun ring konservasi makudang-kudang spésiés paksi kaancem. Pustaka Pranala jaba Official site History of the Lamington Plateau at the Wayback Machine (archived 19 Pébruari 2004) Green Mountains Natural History Association at the Library of Congress Web Archives (archived 24 Nopémber 2001) "Back-paths of the dark earth" – experiences studying ecology in Lamington National Park Mal:Taman Nasional ring Queensland